PATVIRTINTA

 Klaipėdos rajono savivaldybės tarybos

 2017 m. rugpjūčio31 d. sprendimu Nr. T11-261

**KLAIPĖDOS RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO UŽMOKESČIO NUSTATYMO KOMISIJOS NUOSTATAI**

1. **BENDROSIOS NUOSTATOS**
2. Klaipėdos rajono savivaldybės biudžetinių įstaigų vadovų darbo užmokesčio nustatymo komisijos nuostatai (toliau – Nuostatai) reglamentuoja Klaipėdos rajono savivaldybės biudžetinių įstaigų vadovų darbo užmokesčio nustatymo komisijos (toliau – Komisija) kompetencijas teikiant siūlymus Klaipėdos rajono savivaldybės biudžetinių įstaigų vadovų darbo užmokesčio, materialinių pašalpų mokėjimo bei biudžetinių įstaigų vadovų metinių užduočių, siektinų rezultatų ir jų vertinimo rodiklių nustatymo funkcijas, teises ir pareigas, sudėtį ir darbo organizavimą.
3. Komisiją sudaro Klaipėdos rajono savivaldybės taryba savo kadencijos laikotarpiui.
4. Komisija savo darbe vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymu, Klaipėdos rajono savivaldybės tarybos 2017 m. birželio 29 sprendimu T11-252 „Dėl Klaipėdos rajono savivaldybės biudžetinių ir viešųjų įstaigų vadovų darbo apmokėjimo tvarkos aprašų patvirtinimo“ kitais teisės aktais ir šiais nuostatais.
5. Komisija savo veiklą grindžia teisėtumo, teisingumo, įstatymo viršenybės, objektyvumo, nepiktnaudžiavimo valdžia, sprendimų priėmimo nešališkumo, tarnybinio bendradarbiavimo ir kolegialiu klausimų svarstymo principais.
6. Komisijos sekretoriaus funkcijas atlieka Savivaldybės mero paskirtas tarybos ir sekretoriato specialistas.
7. **KOMISIJOS UŽDAVINIAI IR FUNKCIJOS**
8. Komisijos pagrindiniai uždaviniai ir funkcijos:

6.1. Svarstyti ir pateikti siūlymus Savivaldybės merui dėl pareiginės algos pastoviosios dalies nustatymo Klaipėdos rajono savivaldybės biudžetinių įstaigų vadovams, išskyrus Švietimo įstaigų vadovus;

6.2. Svarstyti ir pateikti siūlymus Savivaldybės tarybai dėl pareiginės algos pastoviosios dalies nustatymo Klaipėdos rajono savivaldybės Švietimo įstaigų vadovams;

6.3. Iki einamųjų metų sausio 31 d. įvertinti Klaipėdos rajono savivaldybės biudžetinių įstaigų vadovų praėjusių metų metines užduotis, siektinus rezultatus, pagal jų vertinimo rodiklius. Atsižvelgus į vertinimo rodiklius pateikti siūlymus Savivaldybės merui dėl pareiginės algos kintamosios dalies nustatymo Klaipėdos rajono savivaldybės biudžetinių įstaigų vadovams;

6.4. Iki einamųjų metų sausio 29 d. svarstyti ir pateikti siūlymus Savivaldybės merui dėl biudžetinių įstaigų vadovų einamųjų metų metinių užduočių, siektinų rezultatų ir jų vertinimo rodiklių nustatymo;

6.5. Svarstyti biudžetinių įstaigų vadovų prašymus dėl priemokos skyrimo ir pateikti siūlymus Savivaldybės merui;

6.6. Svarstyti ir pateikti siūlymus Savivaldybės merui dėl biudžetinių įstaigų vadovams, išskyrus Švietimo įstaigų vadovus, premijos skyrimo;

6.7. Svarstyti ir pateikti siūlymus Savivaldybės tarybai dėl Švietimo įstaigų vadovams premijos skyrimo;

6.8. Svarstyti ir įvertinti biudžetinių įstaigų vadovų prašymus dėl materialinės pašalpos skyrimo ir pateikti siūlymus Savivaldybės merui.

**III. KOMISIJOS NARIŲ TEISĖS**

8. Komisijos nariai turi teisę:

8.1. gauti informaciją apie Komisijos posėdžius ir visą su Klaipėdos rajono savivaldybės biudžetinių įstaigų vadovų darbo užmokesčio, materialinių pašalpų mokėjimo bei biudžetinių įstaigų vadovų metinių užduočių, siektinų rezultatų ir jų vertinimo rodiklių nustatymu susijusią reikalingą informaciją;

8.2. pateikti savo atskirąją nuomonę raštu, kuri pridedama prie Komisijos protokolo.

**IV. KOMISIJOS SUDARYMAS IR DARBO ORGANIZAVIMAS**

* 1. Komisiją sudaro ne daugiau kaip 7 nariai:
	2. Po vieną Klaipėdos rajono savivaldybės tarybos narį iš kiekvienos Klaipėdos rajono savivaldybės tarybos frakcijos;

9.2. Klaipėdos rajono savivaldybės administracijos Biudžeto ir ekonomikos skyriaus vedėjas;

9.3. Klaipėdos rajono savivaldybės administracijos Juridinio skyriaus vedėjo pavaduotojas.

10. Komisijos pirmininką ir pirmininko pavaduotoją skiria Klaipėdos rajono savivaldybės taryba.

11. Komisijos veiklos pagrindinė forma yra posėdis.

12. Komisijos posėdis laikomas teisėtu, kai jame dalyvauja ne mažiau kaip pusė komisijos narių.

13. Komisijos pirmininkas:

13.1. planuoja ir organizuoja komisijos darbą;

13.2. sudaro komisijos posėdžių darbotvarkes, kviečia komisijos posėdžius ir jiems pirmininkauja. Jeigu jo nėra, posėdžiui pirmininkauja Komisijos pirmininko pavaduotojas;

13.3. pasirašo komisijos posėdžių protokolus.

14. Komisija į savo posėdžius gali pakviesti kitus komisijos darbui reikalingus specialistus.

15. Komisijos sekretorius visą su Klaipėdos rajono savivaldybės biudžetinių įstaigų vadovų darbo užmokesčio, materialinių pašalpų mokėjimo bei biudžetinių įstaigų vadovų metinių užduočių, siektinų rezultatų ir jų vertinimo rodiklių nustatymu susijusią reikalingą informaciją Komisijai pateikia ne vėliau kaip 3 darbo dienos iki Komisijos posėdžio.

16. Komisijos siūlymai priimami, kai jiems pritaria daugiau kaip pusė komisijos narių. Balsams pasiskirsčius po lygiai, lemia posėdžio pirmininko balsas.

17. Pasirašytas ir užregistruotas Komisijos protokolas teikiamas Savivaldybės merui.

18. Komisijos priimti sprendimai yra rekomendacinio pobūdžio.

**V. BAIGIAMOSIOS NUOSTATOS**

19. Komisijos posėdžių protokolai ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_